
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τρόπος λειτουργίας και ελέγχου των Ελευθέρων Ζω¬ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Τ.10970/110/Γ0019 (1) 

Τρόπος λειτουργίας και ελέγχου των Ελευθέρων Ζωνών 
και Ελευθέρων Αποθηκών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 134 παρ. 2 του Ν. 1165/ 
1918 «περί τελωνειακού κώδικος». 

β) Τις διατάξεις του κανονισμού (ΕΟΚ) 2913/92 του 
Συμβουλίου της 12ης Οκτωβρίου 1992 περί θέσπισης του 
κοινοτικού τελωνειακού κώδικα και ειδικότερα τις διατά¬ 
ξεις των άρθρων 166-181 (I. 302). 

γ) Τις διατάξεις του κανονισμού εφαρμογής (ΕΟΚ) 
2454/93 και ειδικότερα των άρθρων 799-840 (1_ 253). 

δ) Την απόφαση του Πρωθυπουργού και του Υπουργού 
Οικονομικών αριθ. Γ.Υ. 5246/14.10.93 για ανάθεση αρ¬ 
μοδιοτήτων του Υπουργού στους Υφυπουργούς Οικονομι¬ 
κών. 

2. Εκτιμώντας ότι είναι αναγκαίο να καθορισθούν ορι¬ 
σμένοι διαδικαστικοί κανόνες για τη λειτουργία των Ελευ¬ 
θέρων Ζωνών και Ελευθέρων Αποθηκών, σχετικά με την 
εγκατάσταση επιχειρήσεων, καθώς και την είσοδο, παρα¬ 
μονή και έξοδο των εμπορευμάτων, στους χώρους των 
Ελευθέρων Ζωνών και Ελευθέρων Αποθηκών, αποφασί¬ 
ζουμε: 


Άρθρο 1 

Εγκατάσταση επιχείρησης 
σε Ε.Ζ. ή Ε.Α. 

1. Για την εγκατάσταση μιας επιχείρησης σε Ελεύθερη 
Ζώνη ή Ελεύθερη Αποθήκη, που στο εξής θ’ αποκαλού- 
νται Ε.Ζ. και Ε.Α. αντίστοιχα, υποβάλλεται από τον ενδια¬ 
φερόμενο στη Γενική Δ/νση Τελωνείων αίτηση. 

2. Στην αίτηση διαλαμβάνονται: 

α) το είδος της επιχειρηματικής δραστηριότητας (μετα¬ 
ποίηση, εμπορία, παροχή υπηρεσιών). 

β) Το είδος των εμπορευμάτων που θ’ αποτελούν αντι¬ 
κείμενο της ασκούμενης επιχειρηματικής δραστηριότη¬ 
τας, εφόσον είναι γνωστό. 

γ) Το απασχολούμενο στο χώρο της Ε.Ζ. ή Ε.Α. προσω¬ 
πικό. 

3. Στην αίτηση επισυνάπτονται: 

α) Σχέδιο για τη λογιστική παρακολούθηση των εμπο¬ 
ρευμάτων που πρέπει να περιέχει τα στοιχεία του άρθρου 
19 του Κανονισμού 2562/90. 

β) Αντίγραφο του συμφωνητικού μεταξύ του φορέα δια¬ 
χείρισης της Ε.Ζ. ή Ε.Α. και της επιχείρησης που πρόκειται 
να εγκατασταθεί ή βεβαίωση του ως άνω φορέα για σύ¬ 
ναψη συμφωνίας εγκατάστασης της επιχείρησης στο 
χώρο της Ε.Ζ. ή Ε.Α. 

Το δικαιολογητικό αυτό δεν είναι απαραίτητο όταν οι 
ιδιότητες του φορέα διαχείρισης της Ε.Ζ. ή Ε.Α. και της 
επιχείρησης συμπίπτουν στο ίδιο πρόσωπο. 

4. Η Γενική Δ/νση Τελωνείων, αφού εξετάσει τα αναφε- 
ρόμενα στις προηγούμενες παραγράφους στοιχεία, εγκρί¬ 
νει την εγκατάσταση της επιχείρησης στην Ε.Ζ. ή Ε.Α. 
Στην έγκριση καθορίζονται οι όροι τήρησης του λογιστικού 
συστήματος και διαχείρισης των εμπορευμάτων, σύμφωνα 
με τις διατάξεις των κανονισμών (ΕΟΚ) 2913/92, 
2454/93 και της παρούσας. 

Άρθρο 2 

Άμεση είσοδος εμπορευμάτων 

1. Στα έγγραφα μεταφοράς που αναφέρονται στο άρ¬ 
θρο 168 του κανονισμού (ΕΟΚ) 2913/92 και 812 του Κα¬ 
νονισμού 2454/93 πρέπει να προσδιορίζεται το μέσο με¬ 
ταφοράς, ο υπεύθυνος αυτής ή εκπρόσωπός του, το είδος 
των δεμάτων και των περιεχομένων εμπορευμάτων και η 
ποσότητα αυτών καθώς και η επιχείρηση που τα παραλαμ- 
βάνει. 

2. Η επιχείρηση καταχωρεί το έγγραφο στη λογιστική 
αποθήκης, σύμφωνα με τους όρους που καθορίσθηκαν 
στην έγκριση που αναφέρεται στο άρθρο 1 και ενημερώνει 
το τελωνείο παραδίδοντας σ’ αυτό αντίγραφο αυτού. 

3. Η επιχείρηση ευθύνεται έναντι του τελωνείου για 
τους δασμούς και φόρους που αναλογούν στα αναγραφό¬ 
μενα στο έγγραφο μεταφοράς εμπορεύματα που παρα- 
λαμβάνονται από αυτήν. 

Εάν κατά την παραλαβή διαπιστωθούν διαφορές επί 
πλέον ή επί έλλαττον των αναγραφομένων δεμάτων ή πα¬ 
ραβιάσεις των παραλαμβανομένων δεμάτων ή διαφορές 
μεταξύ αναγραφομένων και ευρεθέντων εμπορευμάτων, 
συντάσσεται επί του εγγράφου σχετική πράξη που υπο¬ 
γράφεται από τον μεταφορέα και την επιχείρηση. 

Άρθρο 3 
Έμμεση είσοδος 

1. Όταν πρόκειται για εμπορεύματα που αποστέλλονται 
στην ελεύθερη ζώνη με καθεστώς διαμετακόμισης, είτε 
κοινοτικής (ΤΙ, Τ2) είτε εθνικής (διασάφηση, αίτηση με- 
ταφόρτωσης, αίτηση αποστολής, απόσπασμα δηλωτικού), 
η παράδοση των εμπορευμάτων στην εγκατεστημένη 
στην ελεύθερη ζώνη επιχείρηση πραγματοποιείται με το 
αντίτυπο 4 του ΕΔΕ. Μετά τη σύνταξη πράξης παραλαβής 
των αναγραφομένων εμπορευμάτων σύμφωνα με το 
προηγούμενο άρθρο και την καταχώρηση αυτών στη λογι¬ 
στική αποθήκης τα αντίτυπα 4 και 5 του ΕΔΕ προσκομίζο¬ 
νται στο τελωνείο εποπτείας της Ε.Ζ. ή Ε.Α., το οποίο συ¬ 
ντάσσει πράξη άφιξης των εμπορευμάτων στην Ε.Ζ. ή Ε. Α. 
στο αντίτυπο 5, το οποίο επιστρέφει στο Τελωνείο απο¬ 
στολής σύμφωνα με τις ισχύουσες διατάξεις. 

Το αντίτυπο 4 παραδίδεται στην επιχείρηση που παρέ¬ 
λαβε τα εμπορεύματα αφού κρατηθεί αντίγραφο αυτού. 

2. Όταν τα εισερχόμενα στην Ε.Ζ. ή Ε.Α. εμπορεύματα 
προέρχονται από το καθεστώς της ενεργητικής τελειοποί¬ 
ησης ή την μεταποίηση υπό τελωνειακό έλεγχο ή της προ¬ 
σωρινής εισαγωγής, το παραστατικό εναπόθεσης κατατί¬ 
θεται στο τελωνείο που εποπτεύει την Ε.Ζ. ή Ε.Α., εκτός 
αν από τις διατάξεις που ρυθμίζουν τα ως άνω καθεστώτα 
προβλέπεται κατάθεση του παραστατικού τερματισμού 
αυτών στο τελωνείο ελέγχου αυτών, οπότε εφαρμόζονται 
τα αναφερόμενα στην παράγραφο 1. 

Το παραστατικό εναπόθεσης συντάσσεται σε έντυπο 
του ρλρ στα Ιδια αντίτυπα με τη διασάφηση αποταμίευ¬ 
σης. Μετά την ολοκλήρωση της εναπόθεσης και την πα¬ 
ραλαβή των εμπορευμάτων από την εγκατεστημένη στην 
Ε.Ζ. ή Ε.Α. επιχείρηση το τρίτο αντίτυπο του ΕΔΕ καταχω- 
ρείται στη λογιστική αποθήκης, αντίγραφο δε αυτού παρα- 
δίδεται στο τελωνείο. 

3. Όταν πρόκειται για κοινοτικά προϊόντα που εισέρχο¬ 
νται σε Ε.Ζ. ή Ε.Α. με σκοπό την προχρηματοδότηση, σύμ¬ 
φωνα με τον κανονισμό (ΕΟΚ) 565/80, ή και την απαλ¬ 
λαγή από ΦΠΑ, σύμφωνα με το άρθρο 21 του Ν. 1642/86, 
το παραστατικό εναπόθεσης κατατίθεται στο τελωνείο 
που εποπτεύει την Ε.Ζ. ή Ε.Α. και εφαρμόζονται τα ανα¬ 
φερόμενα στην προηγούμενη παράγραφο. 

Άρθρο 4 

Συνήθεις εργασίες 

Για την εκτέλεση των συνήθων εργασιών που αναφέρο- 
νται στο παράρτημα 69 του κανονισμού (ΕΟΚ) 2454/92 


υποβάλλεται αίτηση μόνο όταν προκύπτει δασμολογικό 
πλεονέκτημα σύμφωνα με την παράγραφο 2 του άρθρου 
818 του κανονισμού 2453/93. 

Στις άλλες περιπτώσεις ο επιχειρηματίας εκτελεί τις συ¬ 
νήθεις εργασίες χωρίς άδεια ενημερώνοντας τη λογιστική 
αποθήκης για τις μεταβολές των εμπορευμάτων. 

Άρθρο 5 

Καταστροφή εμπορευμάτων 

Ο τρόπος καταστροφής των εμπορευμάτων πρέπει να 
καθορίζεται στην έγκριση της λογιστικής αποθήκης στο 
πλαίσιο του άρθρου 173 του κανονισμού (ΕΟΚ) 2913/92. 
Η καταστροφή πρέπει να γίνεται από την ίδια την επιχεί¬ 
ρηση η οποία συντάσσει πρωτόκολλο καταστροφής εις δι- 
πλούν. Το πρωτότυπο κρατείται από την επιχείρηση για τη 
σχετική πίστωση της λογιστικής αποθήκης το δε αντί¬ 
γραφο παραδίδεται αμελητί στο τελωνείο. 

Άρθρο 6 

Ελεύθερη κυκλοφορία - ανάλωση 

1. Για τη θέση των εμπορευμάτων σ’ ελεύθερη κυκλο¬ 
φορία ή και ανάλωση εφαρμόζονται τα εξής: 

α) Όταν η θέση σ’ ελεύθερη κυκλοφορία ή και ανάλωση 
ζητείται από την εγκατεστημένη στην ελεύθερη ζώνη επι¬ 
χείρηση συντάσσεται Δελτίο Ελεύθερης Κυκλοφορίας ή 
και Ανάλωσης (ΔΕΚΑ). 

Το Δ.Ε.Κ.Α. συντάσσεται σε έντυπο που εκτυπώνεται 
από την επιχείρηση, σύμφωνα με το υπόδειγμα που παρα¬ 
τίθενται στο Παράρτημα, εις διπλούν και προσκομίζεται 
στο ταμείο του τελωνείου για καταβολή του αναφερομέ- 
νου ποσού των δασμοφορολογικών επιβαρύνσεων που 
υπολογίζονται απά την ίδια την επιχείρηση. 

Η ταμειακή Υπηρεσία μετά την είσπραξη του αναγρα¬ 
φόμενου ποσού και την έκδοση της σχετικής απόδειξης 
παραδίδει το πρωτότυπο ΔΕΚΑ στην επιχείρηση και κρατά 
το αντίγραφο το οποίο παραδίδει στη συνέχεια στην αρμό¬ 
δια Υπηρεσία του Τελωνείου. 

Την πρώτη εργάσιμη ημέρα της εβδομάδας η επιχεί¬ 
ρηση καταθέτει ανακεφαλαιωτική διασάφηση με βάση τα 
Δ.Ε.Κ.Α. της προηγούμενης εβδομάδας. Η ανακεφαλαιω¬ 
τική διασάφηση συντάσσεται σε έντυπο του ΕΔΕ. Στη δια¬ 
σάφηση προσαρτώνται τα ΔΕΚΑ, τα διπλότυπα είσπραξης 
δασμών και φόρων καθώς και κάθε έγγραφο που προβλέ- 
πεται από τις διατάξεις (Ονί, πιστοποιητικό καταγωγής 
κ.λπ). 

β) Όταν η θέση σ’ ελεύθερη κυκλοφορία ή και ανάλωση 
ζητείται από άλλο πρόσωπο εφαρμόζονται οι ισχύουσες 
διατάξεις για το καθεστώς αυτό. 

Άρθρο 7 

Εξαγωγή 

1. Η άμεση εξαγωγή εμπορευμάτων σύμφωνα με το άρ¬ 
θρο 821 του κανονισμού 2453/93 αποδεικνύεται με την 
φορτωτική στην οποία θα αναφέρεται το δρομολόγιο του 
πλοίου ή η πτήση του αεροσκάφους. 

2. Η άμεση εξαγωγή εμπορευμάτων που υπόκεινται σε 
δασμούς εξαγωγής ή σε μέτρα εμπορικής πολιτικής υπό- 
κειται στις διατυπώσεις που προβλέπονται από τις ισχύου- 
σες διατάξεις. 

Η επιχείρηση οφείλει να ενημερώνεται από τις αρμόδιες 
Αρχές για τα εμπορεύματα που υπόκεινται σε εξαγωγι- 

κούς δασμούς ή σε μέτρα εμπορικής πολιτικής. 

Άρθρο 8 

Εφοδιασμός πλοίων 

Ο εφοδιασμός πλοίων με είδη που δεν υπόκεινται σε 
δασμούς και φάρους όταν διενεργείται από την εγκατε¬ 
στημένη στην Ε.Ζ. ή Ε.Α. επιχείρηση γίνεται με το τιμολό¬ 
γιο και το δελτίο αποστολής. 

Για τα είδη που υπόκεινται σε δασμούς ή και φόρους 
εφαρμόζονται τα αναφερόμενα στο άρθρο 6. 

Όταν ο εφοδιασμός διενεργείται από πρόσωπο μη 
εγκατεστημένο στην Ε.Ζ. ή Ε.Α. ο εφοδιασμός διενεργεί- 
ται με τη διαδικασία που προβλέπεται από τις ισχύουσες 
διατάξεις. 

Άρθρο 9 

Εξοδος στο υπόλοιπο τελωνειακό έδαφος 

1. Για την έξοδο των εμπορευμάτων στο υπόλοιπο τε¬ 
λωνειακό έδαφος εφαρμόζονται οι διατάξεις των άρθρων 
37 έως 57 του Καν. 2913/92. Εάν δεν είναι γνωστός ο 
προορισμός κατά την έξοδο, τα εμπορεύματα προσκομί¬ 
ζονται στο τελωνείο που εποπτεύει την Ε.Ζ. ή Ε.Α. και τί¬ 
θενται υπό προσωρινή εναπόθεση, με βάση τη δήλωση 


που κατατίθεται από την επιχείρηση ως δηλωτικό. 

Εάν είναι γνωστός ο προορισμός, κατατίθεται στο τελω¬ 
νείο το παραστατικό που προβλέπεται από τις ισχύουσες 
διατάξεις. Η εξέταση των εμπορευμάτων μπορεί να γίνει 
είτε στο χώρο της Ε.Ζ. ή Ε.Α. είτε σε χώρο υποδεικνυό¬ 
μενο από το Τελωνείο. 

Άρθρο 10 

Άδεια κατασκευής ακινήτου 

Η άδεια που αναφέρεται στο άρθρο 167 παράγραφος 4 
του κανονισμού (ΕΟΚ) 2913/92 και στο άρθρο 803 του 
κανονισμού (ΕΟΚ) 2454/93, χορηγείται από τη Γενική Δ/ 
νση Τελωνείων ύστερα από αναφορά του τελωνείου που 
εποπτεύει την ελεύθερη ζώνη. 

Άρθρο 11 

Η παρούσα απόφαση, που δεν προκαλεί δαπάνες σε βά¬ 
ρος του προϋπολογισμού, να δημοσιευθεί στην Εφημε¬ 
ρίδα της Κυβερνήσεως. 

Αθήνα, 14 Δεκεμβρίου ,1993 

Ο ΥΦΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 

ΠΑΡΑΡΤΗΜΑ 
ΔΕΛΤΙΟ ΕΛΕΥΘΕΡΗΣ ΚΥΚΛΟΦΟΡΙΑΣ 


Η ΚΑΙ ΑΝΑΛΩΣΗΣ 



Λιασαψιστης 


Αντιπροσωπος 


ΤΕΛΩΝΕΙΟ 


Αρ ι. θ - αναφοράς : 


Ημερομηνία: 


Αριθ.Λογιστικής αποθήκης: 



Κωδικός Σ.Ο. 


Ποσότητα 


Χ/μα μικτά 


Χ/μα καθαρά 


Υπολογισμός επιβαρύνσεων 


Είδος 


Φορολογική βάση 


Συντελεστής 




ΤΑΜΙΑΚΗ ΥΠΗΡΕΣΙΑ 

εισπράχθηκε 

Αριθ.αποδεικτικού 
είσπραξης 

Αριθ. Τ,10980/111 /Γ.0019 (2) 

Λειτουργία του καθεστώτος της Τελωνειακής Αποταμίευ¬ 
σης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) τις διατάξεις του άρθρου 134 παρ. 2 του Ν. 1165/ 
1918 «Περί Τελωνειακού Κωδικός». 

β) τις διατάξεις του Κανονισμού (ΕΟΚ) 2913/92 του 
Συμβουλίου της 12ης Οκτωβρίου 1992 περί θεσπίσεως 
του κοινοτικού τελωνειακού κώδικα και ειδικότερα τις δια¬ 
τάξεις των άρθρων 98-113 (Ι_ 302). 

γ) τις διατάξεις του κανονισμού εφαρμογής (ΕΟΚ) 
2454/93 και ειδικότερα των άρθρων 496-502 και 503/ 
548 (I. 253) 

δ) την απόφαση του Πρωθυπουργού και του Υπουργού 
Οικονομικών με αριθμ. Γ.Υ. 5246/14.10.1993 για ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών. 

2. Εκτιμώντας το γεγονός ότι η προσαρμογή στις ούγ- 
χρονες μεθόδους τελωνειακού ελέγχου και λειτουργίας 
του καθεστώτος της Τελωνειακής αποταμίευσης, όπως 
αυτές προκύπτουν από τους ανωτέρω Κανονισμούς συ- 
ναρτάται με τη ρύθμιση λεπτομερειακών θεμάτων που 
έχουν σχέση με τη διαχείριση από μέρους της Τελωνεια- 
κής Υπηρεσίας του ανωτέρω καθεστώτος, και το γεγονός 
ότι δεν προκαλείται καμία δαπάνη σε βάρος του Δημο¬ 
σίου, αποφασίζουμε: 

ΤΙΤΛΟΣ I 

ΛΕΙΤΟΥΡΓΙΑ ΑΠΟΘΗΚΗΣ ΤΕΛΩΝΕΙΑΚΗΣ 
ΑΠΟΤΑΜΙΕΥΣΗΣ 

Άρθρο 1 

Αρμόδια Τελωνειακή Αρχή 

1. Η Άδεια διαχείρισης αποθήκης Τελωνειακής Αποτα¬ 
μίευσης που στο εξής θα αποκαλείται Άδεια, των τύπων 
Α, Β, Γ, Δ και Ε, όπως αυτοί καθορίζονται στο άρθρο 504 
του Κανονισμού 2454/93 χορηγείται από τον Προϊστά¬ 
μενο της Τελωνειακής Περιφέρειας στην κατά τόπο αρμο¬ 
διότητα της οποίας βρίσκεται η αποθήκη αποταμίευσης ή. 
όταν πρόκειται για αποθήκη τύπου Ε, η έδρα της επιχείρη¬ 
σης. 

2. Ως Τελωνείο ελέγχου ορίζεται το προτεινόμενο στην 
αίτηση Τελωνείο, εφόσον το τελευταίο είναι καθ’ ύλην και 
κατά τόπο αρμόδιο. Εάν το προτεινόμενο Τελωνείο δεν εί¬ 
ναι κατά τόπο αρμόδιο, τότε αυτό καθορίζεται ως Τελω¬ 
νείο Ελέγχου υπό τον όρο ότι στο νομό όπου βρίσκεται η 
αποθήκη αποταμίευσης, δεν υπάρχει καθ' ύλη αρμόδιο 
Τελωνείο ή, εάν υπάρχει, το τελευταίο συμφωνεί στον ορι¬ 
σμό ενός άλλου Τελωνείου Ελέγχου, το δε προτεινόμενο 
Τελωνείο δεν διατυπώνει αντιρρήσεις. 

3. Με την επιφύλαξη των διατάξεων που ρυθμίζουν την 
οργάνωση των Οικονομικών Υπηρεσιών των Νομαρχιών με 
βάση τις οποίες έχουν καθορισθεί εξειδικευμένα Τελω¬ 
νεία για την παρακολούθηση ορισμένων εμπορευμάτων 
(π.χ. καύσιμα) ή ορισμένων Τελωνειακών προορισμών 
(π.χ. εφοδιασμοί), όταν συντρέχει περίπτωση ύπαρξης πε¬ 
ρισσότερων κατά τόπο και καθ’ ύλη αρμοδίων Τελωνείων, 
τότε ως Τελωνείο Ελέγχου ορίζεται το Τελωνείο που προ- 
τείνεται στην αίτηση. 


Άρθρο 2 

Προϋποθέσεις χορήγησης άδειας 

1. Για τη χορήγηση Άδειας υποβάλλεται στην καθοριζό¬ 
μενη με το άρθρο 1 παρ. 1 της παρούσας Τελωνειακή 
Αρχή, αίτηση σύμφωνα με το υπόδειγμα του Παραρτήμα¬ 
τος 67Α του Κανονισμού (ΕΟΚ) 2454/93. 

2. Το πρόσωπο που ζητά Άδεια πρέπει εκτός από τους 
όρους που τίθενται στον Κανονισμό 2913/92 (άρθρο 100 
παρ. 3) και στον Κανονισμό 2454/93 (άρθρα 510 και 511) 
να συγκεντρώνει και τις παρακάτω ιδιότητες: 

- Όταν πρόκειται για αποθήκη τύπου Α, να ασκεί δρα¬ 
στηριότητα μεταφοράς, διαμεταφοράς ή αποθήκευσης 
εμπορευμάτων. 

- Οταν πρόκειται για αποθήκες τύπου Β,Γ,Δ και Ε να 
ασκεί οποιαδήποτε δραστηριότητα αγοράς, πώλησης, με¬ 
ταποίησης, μεταφοράς, διαμετακόμισης, αποθήκευσης 
εμπορευμάτων. 

Οι παραπάνω ιδιότητες δεν απαιτείται να συντρέχουν 
στα Νομικά Πρόσωπα Δημοσίου Δικαίου. 

3. Οι αποθηκευτικές εγκαταστάσεις πρέπει να προσ¬ 
διορίζονται με ακρίβεια, να ανήκουν στον διαχειριστή με 
οποιοδήποτε εμπράγματο ή ενοχικό δικαίωμα και να λει¬ 
τουργούν σύμφωνα με τις διατάξεις που ρυθμίζουν θέ¬ 
ματα προστασίας περιβάλλοντος, ασφάλειας, υγείας 
κ.λ.π. 

4. Στην αίτηση πρέπει να επισυνάπτονται όλα τα έγ¬ 
γραφα που αποδεικνύουν τις παραπάνω προϋποθέσεις 
χορήγησης της Άδειας και ιδίως: 

- καταστατικό ή και άδεια Λειτουργίας της επιχείρη¬ 
σης 

- τοπογραφικό διάγραμμα του προς έγκριση χώρου στο 
οποίο σημειώνονται οι είσοδοι και έξοδοι αυτού, καθώς 
και το είδος της περίφραξης 

- έγκριση της Πυροσβεστικής Υπηρεσίας για την επάρ¬ 
κεια και καταλληλότητα των πυροσβεστικών μέσων 

- το λογιστικό σχέδιο παρακολούθησης των εναποτιθε- 
μένων εμπορευμάτων, εκτός αν πρόκειται για αποθήκη 
τύπου Β'. 

- κάτοψη ή και τομή, αν πρόκειται για αποθήκη αποτα¬ 
μίευσης σε στεγασμένο χώρο καθώς και αντίγραφο της 
σχετικής άδειας ανέγερσης του κτιρίου 

- τίτλοι κυριότητας ή συμφωνητικού μίσθωσης ή παρα¬ 
χώρησης της νομής ή κατοχής κ.λπ. 

Άρθρο 3 
Παροχή εγγύησης 

1. Με επιφύλαξη των διατάξεων της κατωτέρω παρα¬ 
γράφου 4 το πρόσωπο που ζητά Άδεια αποθήκης τύπου 
Α,Γ,Δ, ή Ε καταθέτει στο οριζόμενο Τελωνείο Ελέγχου εγ¬ 
γύηση, σύμφωνα με τα οριζόμενα στις διατάξεις των άρ¬ 
θρων 189-200 του κανονισμού 2913/92 και 857-858 του 
κανονισμού 2454/93. 

Όταν πρόκειται για Άδεια αποθήκης τύπου Β δεν κατα¬ 
τίθεται εγγύηση. Στην περίπτωση αυτή η εγγύηση κατατί¬ 
θεται από τον εκάστοτε αποταμιευτή κατά την κατάθεση 
της Διασάφησης Αποταμίευσης. 

2. Η εγγύηση πρέπει να καλύπτει: 

α. ΌτανΎιρόκειται για αποθήκη τύπου Β το 100% των 
αναλογούντων δασμών και φόρων. 

β. Όταν πρόκειται για αποθήκη τύπου Α,Γ,Δ ή Ε το 20% 
των αναλογούντων δασμών και φόρων. 

3. Ο υπολογισμός των δασμών και φόρων για τον προσ¬ 
διορισμό του ποσού της εγγύησης γίνεται με βάση τα δα- 
σμοφορολογικά στοιχεία που ισχύουν την ημερομηνία 
αποδοχής της Διασάφησης Αποταμίευσης, όταν πρόκειται 
για αποθήκη τύπου Β, η υποβολής της αίτησης για Άδεια 
για τους τύπους αποθήκης Α,Γ,Δ και Ε, εφόσον είναι δυ¬ 
νατό να καθορισθεί το είδος και η ποσότητα των εμπορευ¬ 
μάτων που πρόκειται να αποταμιευθούν. 

Όταν δεν είναι δυνατός ο καθορισμός του είδους ή και 
της ποσότητας των εμπορευμάτων το ποσό της εγγύησης 
καθορίζεται από τον ενδιαφερόμενο. 

4. Η παρακολούθηση της κάλυψης των δασμών και φό¬ 
ρων από την κατατεθείσα εγγύηση, σύμφωνα με τα ποσο¬ 
στά που καθορίζονται στην παράγραφο 2 του παρόντος 
άρθρου, διενεργείται από το Τελωνείο Ελέγχου κατά την 
κατάθεση της Διασάφησης Αποταμίευσης ή μεταγενέ¬ 
στερα με βάση την κατάσταση αποθεμάτων που υποβάλ¬ 
λεται σύμφωνα με το άρθρο 23 της παρούσας. Όταν δια¬ 
πιστώνεται ότι οι δασμοί και φόροι που αναλογούν στα 
αναφερόμενα στην κατάσταση εμπορεύματα ξεπερνούν 
το ποσό της εγγύησης, το Τελωνείο Ελέγχου καλεί τον 
διαχειριστή να καταθέσει συμπληρωματική εγγύηση. 

Άρθρο 4 

Εξαίρεση από την υποχρέωση παροχής εγγύησης 

Απαλλάσσονται από την κατάθεση εγγύησης που προ- 
βλέπεται στο ανωτέρω άρθρο 3: 

α. το Δημόσιο, 

β. τα Νομικά Πρόσωπα Δημοσίου Δικαίου 

γ. ο Δημόσιες Επιχειρήσεις Κοινής Ωφελείας 

δ. οι αποθηκευτικές επιχειρήσεις που λειτουργούν με 
βάση το Ν.Δ. 3077/54 

Άρθρο 5 

Προσδιορισμός διοικητικού κόστους 

1. Οι δαπάνες λειτουργίας μιας αποθήκης Τελωνειακής 
Αποταμίευσης, που αντιπροσωπεύουν το διοικητικό κό¬ 
στος της τελωνειακής επιτήρησης, καθορίζονται στο 
ποσό των εκατόν είκοσι χιλιάδων (120.000) δραχμών ετη- 
σίως. Όταν πρόκειται για Άδεια αποθήκης τύπου Ε, το ως 
άνω ποσό πολλαπλασιάζεται με τον αριθμό των αποτα- 
μιευτικών εγκαταστάσεων. 

Σε περίπτωση που χορηγηθεί Άδεια κατά τη διάρκεια 
του έτους, το ως άνω ποσό επιμερίζεται σε δωδεκατημό¬ 
ρια και καταβάλλεται το ποσό που αναλογεί στους μήνες 
που υπολείπονται μέχρι τη λήξη του έτους, συμπεριλαμ¬ 
βανομένου και του ποσού που αντιστοιχεί στο μήνα υπο¬ 
βολής της αίτησης. 

2. Όταν ταυτόχρονα με την Άδεια χορηγείται και γενική 
άδεια για προσωρινή έξοδο των εμπορευμάτων, σύμφωνα 
με το άρθρο 16 παρ. 3 της παρούσας, καταβάλλεται επί 
πλέον του ποσού που καθορίζεται στην ανωτέρω παρά¬ 
γραφο 1, το ποσό των εξήντα χιλιάδων (60.000) δραχμών 
ετησίως. 

3. Όταν ταυτόχρονα με την Άδεια, χορηγείται και γε¬ 
νική άδεια εκτέλεσης συνήθων εργασιών σύμφωνα με το 
άρθρο 17 παρ. 4 της παρούσας, καταβάλλεται επί πλέον 
των ως άνω αναφερομένων ποσών, το ποσό των εξήντα χι¬ 
λιάδων (60.000) δραχμών ετησίως. 

4. Όταν η αποθήκη τελωνειακής αποταμίευσης λει¬ 
τουργεί με απλουστευμένη διαδικασία των άρθρων 273 
και 274 του Κανονισμού (ΕΟΚ) 2454/93 (λογιστική κατα- 


χώρηση), οι δαπάνες λειτουργίας καθορίζονται στην από¬ 
φαση του Γενικού Διευθυντού Τελωνείων που εκδίδεται 
σύμφωνα με το άρθρο 13 της παρούσας. 

5. Στην τελωνειακή αποταμίευση αποθήκης τύπου Β, οι 
δαπάνες λειτουργίας που αναφέρονται στην παράγραφο 1 
καταβάλλονται τόσο από τον διαχειριστή, όσο και από τον 
αποταμιευτή κατά την κατάθεση από τον τελευταίο της 
πρώτης διασάφησης αποταμίευσης κάθε έτους. 

Άρθρο 6 

Έκδοση Άδειας 

1. Όταν πληροϋνται οι όροι που τίθενται σύμφωνα με 
τις διατάξεις των Κανονισμών 2913/92 και 2454/93 σε 
συνδυασμό με τις διατάξεις της παρούσας, η κατά το ανω¬ 
τέρω άρθρο 1 αρμόδια Τελωνειακή Αρχή χορηγεί την 
Άδεια σε έντυπο όπως το υπόδειγμα που διαλαμβάνεται 
στο Παράρτημα 68Α του Κανονισμού (ΕΟΚ) 2454/93. 

2. Η άδεια καταχωρείται σε ειδικό βιβλίο στο οποίο ανα- 
φέρονται ο αύξων αριθμός, ο τύπος της αποθήκης, ο δια¬ 
χειριστής και η ακριβής διεύθυνση της αποθήκης και της 
έδρας της επιχείρησης. Η αρίθμηση του βιβλίου συνεχίζε¬ 
ται χωρίς να διακόπτεται στο τέλος κάθε έτους. 

3. Ο αναγνωριστικός αριθμός που αναφέρεται στις Ση¬ 
μειώσεις του Παραρτήματος 68Α του Κανονισμού 
2454/93 αποτελείται από τα εξής στοιχεία: 

- Το γράμμα του αντίστοιχου τύπου αποθήκης Αποτα¬ 
μίευσης. 

- Τον κωδικό αριθμός της κατά το άρθρο 1 της παρού- 
σης, αρμόδιας Αρχής. 

-Τον αύξοντα αριθμό καταχώρησης στο ανωτέρω Ει¬ 
δικά Βιβλίο. 

4. Η Άδεια κοινοποιείται: 

- στον δικαιούχο αυτής 

- στο Τελωνείο ελέγχου 

- στην αρμόδια Επιθεώρηση Τελωνείων του Τελωνείου 
Ελέγχου 

- στην αρμόδια Δ/νση της Γενικής Δ/νσης Τελωνείων 

5. Όταν δεν πληρούνται οι όροι των διατάξεων των Κα¬ 
νονισμών (ΕΟΚ) 2913/92 και 2454/93 καθώς και των δια¬ 
τάξεων της παρούσας, το αίτημα για χορήγηση Άδειας 
απορρίπτεται. 

ΤΙΤΛΟΣ II 

ΥΠΑΓΩΓΗ ΤΩΝ ΕΜΠΟΡΕΥΜΑΤΩΝ ΣΤΟ ΚΑΘΕΣΤΩΣ 
ΚΕΦΑΛΑΙΟ Α' 

ΚΑΝΟΝΙΚΗ ΔΙΑΔΙΚΑΣΙΑ 
Άρθρο 7 

Κατάθεση και περιεχόμενο διασάφησης αποταμίευσης 

1. Η κατάθεση, αποδοχή και καταχώρηση της διασάφη¬ 
σης θέσης των εμπορευμάτων στο καθεστώς της Τελω- 
νειακής αποταμίευσης γίνεται σύμφωνα με τις ισχύουσες 
διατάξεις. 

2. Η περιγραφή των εμπορευμάτων πρέπει να είναι λε¬ 
πτομερής και να περιλαμβάνει όλα τα στοιχεία που είναι 
απαραίτητα για την αναγνώριση των εμπορευμάτων. 

Άρθρο 8 

Διασάφηση αποταμίευσης γεωργικών προϊόντων 

Η Διασάφηση θέσης κοινοτικών γεωργικών προϊόντων 
στο καθεστώς Τελωνειακής αποταμίευσης που προβλέ- 

πεται στο άρθρο 530 του Κανονισμού (ΕΟΚ) 2454/93 κα¬ 
τατίθεται πάντοτε στο Τελωνείο Ελέγχου που έχει ορισθεί 
στην Άδεια. 

ΚΕΦΑΛΑΙΟ Β" 

ΑΠΛΟΥΣΤΕΥΜΕΝΕΣ ΔΙΑΔΙΚΑΣΙΕΣ 
Άρθρο 9 

Ελλιπής Διασάφηση - Εμπορικό ή διοικητικό έγγραφο 

1. Όταν εγκρίνεται στην Άδεια η εφαρμογή απλου- 
στευμένης διαδικασίας σύμφωνα με το εδάφιο β της πα¬ 
ραγράφου 1 του άρθρου 76 του Κανονισμού (ΕΟΚ) 2913/ 
92, το εμπορικά ή διοικητικό έγγραφο πρέπει να περιέχει 
ενσωματωμένη ή προσαρτημένη αίτηση για θέση των 
εμπορευμάτων σε καθεστώς Τελωνειακής αποταμίευσης. 
Στην αίτηση πρέπει να αναφέρεται το προηγούμενο παρα¬ 
στατικό και ο αναγνωριστικός αριθμός της αποθήκης Τε- 
λωνειακής Αποταμίευσης. 

2. Μπορεί να θεωρηθεί ως εμπορικό ή διοικητικό έγ¬ 
γραφο το τιμολόγιο, η φορτωτική, τα δελτία αποταμίευσης 
των Οργανισμών Λιμένων ή Λιμενικών Ταμείων, καθώς και 
τα αποθετήρια των προσώπων που ασκούν δραστηριότητα 
αποθήκευσης σύμφωνα με τις ισχύουσες διατάξεις. 

Όταν τα ως άνω έγγραφα έχουν συνταχθεί σε ξένη 
γλώσσα πρέπει να επισυνάπτεται επίσημη μετάφρασή 
τους στην ελληνική γλώσσα. 

3. Η ελλιπής Διασάφηση ή το εμπορικό ή διοικητικό έγ¬ 
γραφο καταχωρούνται στο ίδιο βιβλίο, στο οποίο καταχω- 
ρείται η κανονική Διασάφηση και εφαρμόζονται αναλόγως 
οι διατάξεις για την κατάθεση, αποδοχή και καταχώρηση 
των διασαφήσεων αποταμίευσης εμπορευμάτων. Το 
εμπορικό ή διοικητικό έγγραφο κατατίθεται σε τόσα αντί¬ 
τυπα όσα περιέχει και η αντίστοιχη δέσμη του Ενιαίου Διοι¬ 
κητικού Εγγράφου. Κατά τα λοιπά, εφαρμόζονται όσα 
αναφέρονται στην κανονική διαδικασία. 

Άρθρο 10 

Άμεση είσοδος - Λογιστική καταχώρηση 

1. Όταν ζητείται η εφαρμογή απλουστευμένης διαδικα¬ 
σίας, σύμφωνα με το άρθρο 76 παρ. 1 εδάφιο γ του Κανο¬ 
νισμού (ΕΟΚ) 2913/92, οι όροι λειτουργίας και παρακο¬ 
λούθησης της αποθήκης Τελωνειακής Αποταμίευσης κα¬ 
θορίζονται με απόφαση, του Γενικού Διευθυντού Τελω¬ 
νείων. 

2. Η απόφαση αυτή εκδίδεται κατόπιν υποβολής σχετι¬ 
κής αναφοράς της Τελωνειακής Περιφέρειας στην οποία 
έχει υποβληθεί η αίτηση για χορήγηση της Άδειας. Στη 
σχετική αναφορά αναφέρονται: 

α. Αν η κίνηση είναι τέτοια που να δικαιολογεί την εφαρ¬ 
μογή της σχετικής διαδικασίας. 

β. Αν η επιχείρηση τηρεί σύστημα λογιστικής αποθήκης 
που να εξασφαλίζει την παρακολούθηση των εμπορευμά¬ 
των. 

γ. Αν είναι απαραίτητη, η μόνιμη παρουσία τελωνειακού 
κλιμακίου, που ζητείται από τον ενδιαφερόμενο. 

3. Η Τελωνειακή Περιφέρεια χορηγεί την Άδεια μετά 
την έκδοση της ως άνω εγκριτικής απόφασης της Γ ενικής 
Διεύθυνσης Τελωνείων. 


Άρθρο 11 

Κατάθεση Διασάφησης αποταμίευσης 
σε άλλο Τελωνείο. 

1. Όταν, σύμφωνα με την παράγραφο 4 του άρθρου 
511 του Κανονισμού ΕΟΚ 2454/93 και με βάση την εκδο- 
θείσα Άδεια επιτρέπεται η κατάθεση της διασάφησης 
αποταμίευσης σε άλλο Τελωνείο από το Τελωνείο ελέγ¬ 
χου, η μεταφορά των εμπορευμάτων στην αποθήκη γίνε¬ 
ται με ταυτόχρονη προσκόμιση στο Τελωνείο ελέγχου της 
Διασάφησης αποταμίευσης η οποία παραδίδεται στο Τε¬ 
λωνείο αυτό. Το τελευταίο καταχωρεί τη διασάφηση στο 
ενιαίο βιβλίο καταχώρησης παραστατικών και γνωστοποιεί 
στο Τελωνείο αποστολής τον αριθμό καταχώρησης. Το 
Τελωνείο αποστολής ενεργεί πράξη στο ενιαίο Βιβλίο κα¬ 
ταχώρησης μνημονεύοντας τον αριθμό του εγγράφου και 
τον αριθμό καταχώρησης του Τελωνείου ελέγχου. 

2. Η ίδια διαδικασία ακολουθείται και όταν έχει εγκριθεί 
η απλουστευμένη διαδικασία αποταμίευσης με εμπορικό 
ή διοικητικό έγγραφο ή με ελλιπή διασάφηση. 

3. Όταν πρόκειται για αποθήκη στην οποία εφαρμόζε¬ 
ται η διαδικασία που αναφέρεται στο άρθρο 76 παρ. 1 εδά¬ 
φιο γ του Κανονισμού (ΕΟΚ) 2913/92 (λογιστική καταχώ¬ 
ρηση) δεν είναι δυνατή η εφαρμογή της διαδικασίας που 
αναφέρεται στην ανωτέρω παράγραφο 1. Στην περίπτωση 
αυτή η διαδικασία υπαγωγής στο καθεστώς της Τελωνεια- 
κής Αποταμίευσης πρέπει να γίνεται αποκλειστικά στο Τε- 
λωνείο Ελέγχου σύμφωνα με τους όρους της εγκριτικής 
απόφασης του Γενικού Διευθυντού Τελωνείων. 

ΤΙΤΛΟΣ III 

ΠΑΡΑΜΟΝΗ ΤΩΝ ΕΜΠΟΡΕΥΜΑΤΩΝ ΣΤΟ ΚΑΘΕΣΤΩΣ 

Άρθρο 12 

Είσοδος των εμπορευμάτων στην αποθήκη 

1. Μετά την έκδοση της άδειας παράδοσης τελωνισθέ- 
ντων εμπορευμάτων τα εμπορεύματα οδηγούνται στους 
χώρους που αναφέρονται στην άδεια, 

- εάν πρόκειται για αποθήκη τύπου Γ, Δ ή Ε με ευθύνη 
του διαχειριστή - αποταμιευτή, 

- εάν πρόκειται για αποθήκη τύπου Α ή Β από τον οριζό¬ 
μενο υπάλληλο ο οποίος τα παραδίδει στον διαχειριστή. 

2. Τα εμπορεύματα πρέπει να βρίσκονται στους χώρους 
της τελωνειακής αποταμίεύσης μέχρις ότου ολοκληρωθεί 
η υπαγωγή τους σε ένα άλλο τελωνειακό προορισμό που 
επιτρέπει την έξοδο από το συγκεκριμένο χώρο. 

Άρθρο 13 
Προσωρινή έξοδος 

1. Η προσωρινή έξοδος των εμπορευμάτων που αναφέ- 
ρεται στα άρθρα 110 του Κανονισμού (ΕΟΚ) 2913/92 και 
525 του Κανονισμού (ΕΟΚ) 2454/93 πρέπει να γίνεται κα¬ 
τόπιν αδείας της Τελωνειακής Αρχής. 

Οι λόγοι που δικαιολογούν την προσωρινή έξοδο, μπο¬ 
ρεί να είναι η επίδειξη ή έκθεση των εμπορευμάτων σε ορ¬ 
γανωμένες ή μη εκθέσεις ή πανηγύρεις, καθώς και η εκτέ¬ 
λεση επ’ αυτών συνήθων εργασιών. 

2. Η διάρκεια παραμονής των εμπορευμάτων εκτός του 
χώρου της αποταμίευσης δεν πρέπει να υπερβαίνει τα 
χρονικά όρια που είναι απαραίτητα για την επίτευξη του 

επιδιωκόμενου σκοπού και σε κάθε περίπτωση δεν μπορεί 
να υπερβαίνει τις 60 ημέρες. 

3. Η άδεια προσωρινής εξόδου μπορεί να είναι γενική ή 
να εκδίδεται κατά περίπτωση. Η γενική άδεια προσωρινής 
εξόδου χορηγείται από τον Προϊστάμενο της Τελωνειακής 
Περιφέρειας μετά από την υποβολή σχετικού αιτήματος, 
είτε ταυτόχρονα με την αίτηση χορήγησης της Αδειας, 
είτε σε μεταγενέστερο χρόνο. Η κατά περίπτωση άδεια, 
χορηγείται από το Τελωνείο ελέγχου μετά από υποβολή 
σχετικού αιτήματος. 

4. Η αίτηση για χορήγηση της άδειας προσωρινής εξό¬ 
δου, γενικής ή κατά περίπτωση, πρέπει να αναφέρει: 

- το είδος των εμπορευμάτων 

- το χώρο στον οποίο θα βρίσκονται τα εμπορεύματα 
μετά την προσωρινή έξοδο 

- το σκοπό της προσωρινής εξόδου και 

- τη Διασάφηση αποταμίευσης μόνο στην κατά περί¬ 
πτωση χορήγηση άδειας προσωρινής εξόδου. 

Σε περίπτωση γενικής άδειας, ο διαχειριστής ή ο αποτα¬ 
μιευτής, ενημερώνει το Τελωνείο Ελέγχου για κάθε προ¬ 
σωρινή έξοδο, σύμφωνα με τον τρόπο που θα έχει καθορι- 
σθεί στη σχετική άδεια. Στην ενημέρωση αυτή θα περι¬ 
λαμβάνονται εκτός των ανωτέρω στοιχείων και η Διασά¬ 
φηση αποταμίευσης, από την οποία θα προέρχονται τα 
προς προσωρινή έξοδο εμπορεύματα. 

Άρθρο 14 

Εκτέλεση συνήθων εργασιών 

1. Τα αποταμιευμένα εμπορεύματα πρέπει να παραμέ¬ 
νουν στην κατάσταση που βρίσκονταν κατά τον χρόνο ει¬ 
σόδου τους στην αποθήκη. 

2. Οποιαδήποτε επέμβαση στα εμπορεύματα πρέπει να 
γίνεται σύμφωνα με τις διατάξεις των άρθρων 109 του Κα¬ 
νονισμού (ΕΟΚ) 2913/92, και των άρθρων 522, 523, 532 
του Κανονισμού (ΕΟΚ) 2454/93. 

3. Η άδεια εκτέλεσης συνήθων εργασιών μπορεί να εί¬ 
ναι γενική ή κατά περίπτωση. Η γενική άδεια χορηγείται 
από τον Προϊστάμενο της Τελωνειακής Περιφέρειας, μετά 
από υποβολή σχετικού αιτήματος, είτε ταυτόχρονα με την 
αίτηση για χορήγηση της άδειας, είτε σε μεταγενέστερο 
χρόνο. Η κατά περίπτωση άδεια χορηγείται από το Τελω¬ 
νείο Ελέγχου, μετά από υποβολή σχετικού αιτήματος. 

4. Η αίτηση για χορήγηση της ανωτέρω άδειας, γενικής 
ή κατά περίπτωση, πρέπει να περιέχει: 

- το είδος των εμπορευμάτων στα οποία πρόκειται να 
γίνουν συνήθειες εργασίες 

- το είδος των συνήθων εργασιών 

- το είδος των εμπορευμάτων που προκύπτουν από την 
εκτέλεση των συνήθων εργασιών 

- το ύψος των δασμών που αναλογούν στα εμπορεύ¬ 
ματα πριν και μετά την εκτέλεση των συνήθων εργασιών, 
σε περίπτωση μεταβολής της ποσότητας ή της δασμολο¬ 
γικής κλάσης και 

- τη διασάφηση αποταμίευσης μόνο στην κατά περί¬ 
πτωση χορήγηση άδειας εκτέλεσης συνήθων εργασιών. 

Σε περίπτωση γενικής άδειας, ο διαχειριστής ή ο αποτα¬ 
μιευτής, ενημερώνει το Τεωλνείο Ελέγχου για κάθε εκτέ¬ 
λεση συνήθων εργασιών, σύμφωνα με τον τρόπο που έχει 
καθορισθεί επ’ αυτής. Στην περίπτωση αυτή περιλαμβά¬ 
νονται εκτός των ανωτέρω στοιχείων και η Διασάφηση 
αποταμίευσης από την οποία προέρχονται τα υποβαλλό¬ 
μενα σε συνήθεις εργασίες εμπορεύματα. 


Άρθρο 15 
Συναποταμίευση 

1. Στην ίδια αποθήκη αποταμίευσης μπορεί να αποτα¬ 
μιεύονται: 

- εμπορεύματα τρίτων χωρών 

- εμπορεύματα κοινοτικά που αποστέλλονται από άλλο 
κράτος - μέλος της ΕΟΚ, συμπεριλαμβανομένων των 
αγροτικών προϊόντων που αποταμιεύονται με προχρημα¬ 
τοδότηση. 

- εγχώρια εμπορεύματα υποκείμενα σε εθνικούς φό¬ 
ρους, συμπεριλαμβανομένων των αγροτικών προϊόντων, 
που αποταμιεύονται με προχρηματοδότηση. 

2. Όταν η συναποταμίευση γίνεται, σύμφωνα με την 
παράγραφο 2 του άρθρουυ 524 του Κανονισμού (ΕΟΚ) 
2454/93 σε αποθήκη τύπου Β', τα δε συναποταμιευόμενα 
εμπορεύματα ανήκουν σε διαφορετικούς αποταμιευτές 
πρέπει να δηλώνεται από κάθε αποταμιευτή ότι, σε περί¬ 
πτωση διαπίστωσης ελλειμμάτων αναλαμβάνει την ευθύνη 
καταβολής αλληλεγγύως και εις ολόκληρο του ποσού των 
δασμοφορολογικών επιβαρύνσεων που αναλογούν στα 
διαπιστούμενα ελλείμματα. 

3. Μετά από άδεια του Τελωνείου Ελέγχου, στην απο¬ 
θήκη Τελωνειακής Αποταμίευσης μπορούν να αποθηκεύ¬ 
ονται, εκτός από τα αποταμιευμένα, και άλλα εμπορεύ¬ 
ματα που δεν έχουν τεθεί υπό τελωνειακή επιτήρηση. 

ΤΙΤΛΟΣ IV 

ΕΞΟΔΟΣ ΕΜΠΟΡΕΥΜΑΤΩΝ ΑΠΟ ΤΟ ΚΑΘΕΣΤΩΣ 
ΚΕΦΑΛΑΙΟ Α' 

ΕΛΕΥΘΕΡΗ ΚΥΚΛΟΦΟΡΙΑ ΜΕ ΣΥΝΕΧΙΣΗ 

ΤΟΥ ΚΑΘΕΣΤΩΤΟΣ ΤΗΣ ΑΠΟΤΑΜΙΕΥΣΗΣ Η ΚΑΙ 
ΤΑΥΤΟΧΡΟΝΗ ΘΕΣΗ ΣΕ ΑΝΑΛΩΣΗ 

Άρθρο 16 
Κανονική διαδικασία 

1. Για την θέση αποταμιευμένων, μη κοινοτικών εμπο¬ 
ρευμάτων, σε ελεύθερα κυκλοφορία, η διασάφηση που 
κατατίθεται σύμφωνα με τις ισχύόυσες διατάξεις καταχω- 
ρείται στο Ενιαίο Βιβλίο καταχώρησης του Τελωνείου 
Ελέγχου. 

Μετά την θέση τους σ' ελεύθερη κυκλοφορία τα εμπο¬ 
ρεύματα εξακολουθούν να παραμένουν σε αποταμίευση, 
η δε διασάφηση θέσης σ’ ελεύθερη κυκλοφορία θεωρεί¬ 
ται πλέον ως Διασάφηση Αποταμίευσης κοινοτικών εμπο¬ 
ρευμάτων. 

2. Μετά την καταβολή των δασμών και την έκδοση της 
άδειας παραλαβής, η διασάφηση παραδίδεται στο αρμό¬ 
διο Γραφείο αποταμίευσης, αντίγραφο δε αυτής εκδίδεται 
για την πίστωση της διασάφησης αποταμίευσης μη κοινο¬ 
τικών εμπορευμάτων. 

3. Όταν ζητείται η θέση των εμπορευμάτων σ’ ελεύ¬ 
θερη κυκλοφορία ή και ανάλωση, εφαρμόζονται οι κοινοτι¬ 
κές και εθνικές διατάξεις. 

Άρθρο 17 

Απλουστευμένες διαδικασίες 

1. Όταν έχει εγκριθεί η θέση σε ελεύθερη κυκλοφορία 
με τη χρησιμοποίηση είτε ελλιπούς διασάφησης, είτε 
εμπορικού ή διοικητικού εγγράφου με ενσωματωμένη ή 

προσαρτημένη σ’ αυτό αίτηση με την οποία δίδεται στο 
εμπόρευμα ο συγκεκριμένος τελωνειακός προορισμός, τα 
έγγραφα αυτά προσκομίζονται στο αρμόδιο Γραφείο του 
Τμήματος Τελωνειακών Διαδικασιών, όπου ελέγχεται αν 
περιέχονται τα στοιχεία που αναφέρονται στο άρθρο 76 
του Κανονισμού (ΕΟΚ) 2913/92. 

2. Η ελλιπής διασάφηση καθώς και το εμπορικό ή διοι¬ 
κητικό έγγραφο, φέρουν αριθμό που δίδεται από τον δια¬ 
χειριστή ή τον αποταμιευτή, μετά από καταχώρησή τους 
σε θεωρημένο από το Τελωνείο Ελέγχου βιβλίο. Η ελλιπής 
διασάφηση συντάσσεται στο έντυπο του Ενιαίου Διοικητι¬ 
κού Εγγράφου (Ε.Δ.Ε.) σε δύο αντίτυπα. 

Το εμπορικό ή διοικητικό έγγραφο τυπώνεται με ευθύνη 
του ενδιαφερομένου σε δύο αντίτυπα. Το πρώτο αντίτυπο 
προσαρτάται στην Ανακεφαλαιωτική Διασάφηση, το δε 
δεύτερο προορίζεται για το αρχείο του ενδιαφερομέ¬ 
νου. 

Μετά την καταβολή των εισαγωγικών δασμών, τα δύο 
αντίτυπα της ελλιπούς διασάφησης ή του εμπορικού ή 
διοικητικού εγγράφου παραδίδονται στον ενδιαφερό¬ 
μενο. 

3. Μέσα στο δεκαήμερο που ακολουθεί το δεκαήμερο 
εφαρμογής της απλουστευμένης διαδικασίας, κατατίθε¬ 
ται Ανακεφαλαιωτική Διασάφηση σε έντυπο Ε.Δ.Ε., σύμ¬ 
φωνα με το άρθρο 76 παρ. 2 του Κανονισμού (ΕΟΚ) 2913/ 
92. Στην ανακεφαλαιωτική Διασάφηση προσαρτώνται 
όλες οι ελλιπείς Διασαφήσεις ή τα εμπορικά ή διοικητικά 
έγγραφα που εκδόθηκαν για ελεύθερη κυκλοφορία το 
προηγούμενο δεκαήμερο, καθώς και τα άλλα έγγραφα 
που απαιτούνται για τη θέση των εμπορευμάτων σε ελεύ¬ 
θερη κυκλοφορία (θνΐ , τιμολόγιο, πιστοποιητικό καταγω¬ 
γής κ.λπ.). 

4. Η Ανακεφαλαιωτική διασάφηση ακολουθεί την ίδια 
διαδικασία που ισχύει για την κανονική διασάφηση. Αντί¬ 
γραφο αυτής χρησιμοποιείται για την πίστωση της Δ/σης 
Αποταμίευσης. 

5. Η απλουστευμένη διαδικασία που αναφέρεται στο 
άρθρο 76 παρ. 1 περ. γ' του Κανονισμού (ΕΟΚ) 2913/92 
καθορίζεται στην εγκριτική απόφαση του Γ ενικού Διευθυ¬ 
ντή Τελωνείων. 

ΚΕΦΑΛΑΙΟ Β’ 

ΕΞΑΓΩΓΗ ΕΠΑΝΕΞΑΓΩΓΗ 
ΑΛΛΑ ΤΕΛΩΝΕΙΑΚΑ ΚΑΘΕΣΤΩΤΑ 

Άρθρο 18 

Για την εξαγωγή ή επανεξαγωγή, καθώς και για την υπα¬ 
γωγή των αποταμιευμένων εμπορευμάτων σε καθεστώς 
διαμετακόμισης, προσωρινής εισαγωγής, ενεργητικής τε¬ 
λειοποίησης ή μεταποίησης υπό τελωνειακό έλεγχο, 
εφαρμόζονται οι διατάξεις που ρυθμίζουν κάθε συγκεκρι¬ 
μένο καθεστώς. 

Άρθρο 19 

Καθεστώς φορολογικής αποταμίευσης 

Οι διατάξεις που ρυθμίζουν την αποταμίευση των μη 
κοινοτικών εμπορευμάτων εφαρμόζονται και για την ανα¬ 
στολή του φόρου προστιθέμενης αξίας που οφείλεται 
κατά την παράδοση ή ενδοκοινοτική απόκτηση κοινοτικών 
εμπορευμάτων, όταν αυτά τίθενται σύμφωνα με το άρθρο 
21 του Ν. 1642/87, σε καθεστώς αποθήκευσης καθώς 
και για την αναστολή του ΕΦΚ αυτοκινήτων σύμφωνα με 


το Ν. 2127/93. Στο ΕΔΕ που κατατίθεται είτε ως διασά¬ 
φηση αποταμίευσης είτε ως διασάφηση θέσης σε ανά¬ 
λωση δεν πρέπει να περιλαμβάνεται το αντίτυπο Νο 7 που 
προορίζεται για τη στατιστική. 

Άρθρο 20 
Καταστροφή 

1. Για την καταστροφή αποταμιευμένων εμπορευμάτων 
υποβάλλεται στο Τελωνείο Ελέγχου από το δικαιούχο 
(διαχειριστή ή αποταμιευτή) αίτηση στην οποία αναφέρε- 
ται η περιγραφή των δεμάτων και των εμπορευμάτων, η 
ποσότητα και η Διασάφηση αποταμίευσης. 

Στην αίτηση προσδιορίζεται ο τόπος και ο τρόπος κατα¬ 
στροφής. 

Όταν πρόκειται για καταστροφή με ταφή ή απόσυρση 
σε χωματερές ή σκουπιδότοπους πρέπει να εξετάζεται αν 
ο συγκεκριμένος τρόπος καταστροφής είναι σύμφωνος με 
τις διατάξεις για την προστασία του περιβάλλοντος. 

Το Τελωνείο κάνει δεκτό το αίτημα όταν ο ενδιαφερό¬ 
μενος αναλαμβάνει όλα τα έξοδα μεταφοράς και κατα¬ 
στροφής. 

2. Η καταστροφή βεβαιώνεται με τη σύνταξη πρωτοκόλ¬ 
λου καταστροφής, στο οποίο γίνεται η περιγραφή των δε¬ 
μάτων και εμπορευμάτων και αναφέρονται η ποσότητα, η 
διασάφηση αποταμίευσης και ο τρόπος καταστροφής. Το 
πρωτόκολλο καταστροφής υπογράφεται από την Επι¬ 
τροπή που αναφέρεται στην παρ. 3 του άρθρου 36 του Ν. 
1165/1918 και συνυπογράφεται από τον ενδιαφερό¬ 
μενο. 

3. Εάν προκύπτουν απορρίμματα ή άλλα κατάλοιπα που 
είναι συλλέξιμα, ο ενδιαφερόμενος μπορεί να ζητήσει την 
υπαγωγή αυτών σ’ ένα τελωνειακό καθεστώς αναστολής 
καταβολής των δασμών και φόρων, μη αποκλεισμένης της 
Αποταμίευσης, καταθέτοντας προς τούτο το σχετικό πα¬ 
ραστατικό. Σε αντίθετη περίπτωση βεβαιώνονται οι δα- 
σμοφορολογικές επιβαρύνσεις επί του πρωτοκόλλου κα¬ 
ταστροφής και εισπράττονται κατά τα κεκανονισμένα. 

Άρθρο 21 
Εγκατάλειψη 

1. Για την εγκατάλειψη στο δημόσιο αποταμιευμένων 
εμπορευμάτων υποβάλλεται από τον δικαιούχο αυτών αί¬ 
τηση στο Τελωνείο Ελέγχου στην οποία αναφέρεται η πε¬ 
ριγραφή των δεμάτων και εμπορευμάτων, η ποσότητα αυ¬ 
τών και η Διασάφηση αποταμίευσης. 

2. Το Τελωνείο κάνει δεκτό το αίτημα όταν πληρούνται 
οι εξής όροι: 

α. υπάρχει σύμφωνη γνώμη της Επιτροπής που αναφέ- 
ρεται στο άρθρο 36 του Ν. 1165/1918 για το σύμφορο της 
αποδοχής της εγκατάλειψης. 

β. ο ενδιαφερόμενος αναλαμβάνει όλα τα έξοδα μετα¬ 
φοράς και αποθήκευσης μέχρι την εκποίηση των εγκατα- 
λειπομένων εμπορευμάτων. 

3. Μετά την αποδοχή του αιτήματος εγκατάλειψης συ- 
ντάσσεται σχετική πράξη και εφαρμόζεται η διαδικασία 
του άρθρου 44 του Ν. 1165/1918. 

ΤΙΤΛΟΣ V 

ΠΑΡΑΚΟΛΟΥΘΗΣΗ ΕΜΠΟΡΕΥΜΑΤΩΝ 
ΚΕΦΑΛΑΙΟ Α' 

ΠΑΡΑΚΟΛΟΥΘΗΣΗ ΚΑΙ ΕΞΟΦΛΗΣΗ ΠΑΡΑΣΤΙΚΩΝ 
ΑΠΟΤΑΜΙΕΥΣΗΣ 

Άρθρο 22 

1. Οι Διασαφήσεις αποταμίευσης εξοφλούνται με την 
ολοκλήρωση της διαδικασίας υπαγωγής των αποταμιευ¬ 
μένων εμπορευμάτων σ’ ένα από τους αναφερομένους 
στα άρθρα 16,17,18, 20 και 21 της παρούσας τελωνεια¬ 
κούς προορισμούς, ή τη μεταφορά τους σε αποθήκη τε- 
λωνειακής αποταμίευσης που ελέγχεται απά άλλο Τελω¬ 
νείο. 

2. Το παραστατικό τερματισμού του καθεστώτος μπο¬ 
ρεί να περιλαμβάνει εμπορεύματα που αναφέρονται σε 
περισσότερες Διασαφήσεις αποταμίευσης. 

Άρθρο 23 

Κατάσταση αποθεμάτων 

1. Την πρώτη μέρα κάθε μήνα ο διαχειριστής αποθήκης 
τύπου Α, Γ, Δ και Ε συντάσσει κατάσταση που περιλαμβά¬ 
νει όλα τα υπόλοιπα εμπορευμάτων κάθε Διασάφησης 
αποταμίευσης του προηγούμενου μήνα. 

2. Η κατάσταση πρέπει να περιλαμβάνει όλα τα εμπο¬ 
ρεύματα που αναφέρονται στις ανεξόφλητες διασαφή¬ 
σεις, συμπεριλαμβανομένων και των εμπορευμάτων που 
έχουν μηδενικό υπόλοιπο. 

3. Η κατάσταση αποθεμάτων υπογράφεται από τον δια¬ 
χειριστή και προσκομίζεται στο τελωνείο ελέγχου μέσα 
στο πρώτο πενθήμερο τον μήνα που ακολουθεί το μήνα 
αναφοράς. 

Άρθρο 24 

Απογραφή 

Στο τέλος κάθε έτους (31 Δεκεμβρίου) ο διαχειριστής 
αποθήκης τύπου Α,Γ,Δ,Ε ενεργεί συνολική απογραφή και 
συντάσσει κατάσταση. 

Η κατάσταση περιλαμβάνει κατά είδος εμπορευμάτων 
συνολικά τις ποσότητες των εμπορευμάτων που μεταφέρ¬ 
θηκαν από το προηγούμενο έτος, τις ποσότητες που απο- 
ταμιεύθηκαν κατά τη διάρκεια του έτους, τις ποσότητες 
που εξήλθαν από την αποθήκη αποταμίευσης και τις πο¬ 
σότητες που παραμένουν στην αποθήκη και μεταφέρο- 
νται στο επόμενο έτος. 

ΚΕΦΑΛΑΙΟ Β 

ΛΟΓΙΣΤΙΚΗ ΠΑΡΑΚΟΛΟΥΘΗΣΗ 

Άρθρο 25 

Λογιστικό βιβλίο - Λογιστικά δελτία 

1. Μετά την έκδοση της άδειας παράδοσης, οι Διασα¬ 
φήσεις αποταμίευσης (κανονική Διασάφηση, ελλιπής Δια¬ 
σάφηση, εμπορικό ή διοικητικό έγγραφο), παραδίδονται 
στο αρμόδιο Γ ραφείο Αποταμίευσης. 

2. Όταν οι Διασαφήσεις αναφέρονται σε αποθήκες 
αποταμίευσης τύπου Β’ και ΣΤ' συντάσσεται για κάθε πα¬ 
ραστατικό αποταμίευσης λογιστικό δελτίο, σύμφωνα με το 
υπόδειγμα του Παραρτήματος I. 


Το λογιστικό δελτίο καταχωρείται σε ειδικό βιβλίο του 
ως άνω Γ ραφείου, το οποίο πρέπει να περιέχει τις εξής 
στήλες: 

α) Αϋξων αριθμός καταχώρησης. 

β) Αριθμός της Διασάφησης αποταμίευσης. 

γ) Σημεία και αριθμοί δεμάτων - περιγραφή του είδους 
των εμπορευμάτων. 

δ) Ποσότητες εμπορευμάτων. 

ε) Παρατηρήσεις. 

3.0 αριθμός καταχώρησης του λογιστικού δελτίου απο¬ 
τελεί το δεύτερο αριθμό της Διασάφησης αποταμίευσης. 
Κάθε αναφορά στη συγκεκριμένη Διασάφηση θα πρέπει 
να γίνεται και στους δύο αριθμούς. 

4. Όταν οι Διασαφήσεις αποταμίευσης αναφέρονται σε 
Αποθήκες τύπου Α,Γ,Δ και Ε, ο διαχειριστής της αποθή¬ 
κης καταχωρεί τα εμπορεύματα με βάση το αντίγραφο της 
Διασάφησης αποταμίευσης, στη λογιστική αποθήκης. 
Εφόσον ο διαχειριστής δεν προτείνει κάποιο λογιστικό σύ¬ 
στημα, η λογιστική αποθήκης τηρείται κατά τον ίδιο τρόπο 
που περιγράφεται στην παράγραφο 2 του παρόντος άρ¬ 
θρου και περιλαμβάνει τα στοιχεία που αναφέρονται στο 
άρθρο 520 του Καν. 2454/93. 

Μετά την καταχώρηση ο διαχειριστής ενημερώνει το αρ¬ 
μόδιο Γραφείο του Τμήματος Τελωνειακών Διαδικασιών 
του Τελωνείου Ελέγχου, το οποίο αναγράφει τον αριθμό 
της λογιστικής καταχώρησης στη Διασάφηση αποταμίευ¬ 
σης ως δεύτερο αριθμό. Κάθε αναφορά στη συγκεκριμένη 
Διασάφηση πρέπει να γίνεται στους δύο αριθμούς. Το 
ανωτέρω Γ ραφείο ταξινομεί τις Διασαφήσεις αποταμίευ¬ 
σης κατά αποθήκη και κατ’ αύξοντα αριθμό λογιστικής κα¬ 
ταχώρησης. 

5. Όταν η Διασάφηση αποταμίευσης περιλαμβάνει πε¬ 
ρισσότερα του ενός είδη, τότε το λογιστικό δελτίο διασπά- 
ται σε τόσα επιμέρους δελτία όσα και τα είδη. Το κάθε επί 
μέρους λογιστικό δελτίο φέρει επί πλέον του αριθμού της 
λογιστικής καταχώρησης και ένα γράμμα της αλφαβή¬ 
του. 

Άρθρο 26 

Μεταβολές εμπορευμάτων 

1. Κάθε μεταβολή των στοιχείων ή της κατάστασης των 
εμπορευμάτων ή της συσκευασίας των πρέπει να αναφέ- 
ρεται στη λογιστική αποθήκης που τηρείται από το διαχει¬ 
ριστή ή από το τελωνείο, είτε πρόκειται για μεταβολή λόγω 
εκτέλεσης συνήθων εργασιών είτε πρόκειται για βλάβη 
που επήλθε λόγω ανωτέρας βίας ή τυχαίου γεγονότος. 

2. Όταν η μεταβολή των στοιχείων επηρεάζει την περι¬ 
γραφή των δεμάτων (αλλαγή συσκευασίας, ανασυσκευα- 
σία κ.λπ) ή των εμπορευμάτων (μεταβολή κωδικού Σ.Ο.) ή 
την ποσότητα αυτών, γίνεται νέα λογιστική καταχώρηση 
με τα νέα στοιχεία με ταυτόχρονη πίστωση της αρχικής εγ¬ 
γραφής. 

Άρθρο 27 

Πίστωση - Εξόφληση παραστατικών 

1. Η συμπλήρωση του πιστωτικού μέρους κάθε δελτίου 
γίνεται με θεωρημένα αντίγραφα των παραστατικών εξό¬ 
δου από το καθεστώς ή την Αποθήκη αποταμίευσης. 

2. Όταν ολοκληρωθεί η πίστωση, το λογιστικό δελτίο 
αφού ελεγχθεί σχετικά με την ορθότητα των εγγραφών 
κατ’ αντιπαραβολή με τα σχετικά πιστωτικά έγγραφα 
(αντίγραφα παραστατικών), εξοφλείται με σχετική πράξη 

και τίθεται στη διάθεση του τελωνείου ελέγχου. Οι διασα¬ 
φήσεις αποταμίευσης εξοφλούνται με τις εκθέσεις ελέγ¬ 
χου που αναφέρονται στο άρθρο 28. 

3. Όταν πρόκειται για Διασαφήσεις αποταμίευσης απο¬ 
θηκών τύπου Β' ή ΣΤ' τα πιστωτικά έγγραφα που αναφέ- 
ρονται στα λογιστικά δελτία προσαρτώνται επ’ αυτών. 
Όταν πρόκειται για Διασαφήσεις αποταμίευσης αποθη¬ 
κών τύπου Α', Γ', Δ' και Ε' τα πιστωτικά έγγραφα κρατού¬ 
νται από τον διαχειριστή και επιδεικνύονται κατά την διε¬ 
νέργεια ελέγχου. 

4. Όταν πρόκειται για εμπορεύματα, τα οποία υπόκει- 
νται σε φυσική απομείωση (φύρα) του βάρους ή του όγκου 
τους, μετά από αίτηση του ενδιαφερομένου καθορίζεται 
το ποσοστό της φυσικής απομείωσης. Ο καθορισμός του 
ποσοστού γίνεται με τη σύνταξη πρωτοκόλλου, το οποίο 
υπογράφεται από τον Προϊστάμενο του Τελωνείου ελέγ¬ 
χου, τον Προϊστάμενο του Τμήματος Τελωνειακών Διαδι¬ 
κασιών και έναν χημικά. 

ΤΙΤΛΟΣ VI 

ΕΛΕΓΧΟΣ ΑΠΟΤΑΜΙΕΥΣΗΣ 

Αρθρο 28 

Ελεγχος λογιστικής αποθήκης. 

1. Στους τύπους αποθηκών Α,Γ,Δ και Ε το Τελωνείο 
Ελέγχου πραγματοποιεί αιφνιδιαστικούς ελέγχους τουλά¬ 
χιστον δυο φορές το χρόνο στα γραφεία των διαχειριστών 
για διαπίστωση της τήρησης της λογιστικής αποθήκης. 

2.0 έλεγχος πραγματοποιείται με βάση τους αριθμούς 
των λογιστικών καταχωρήσεων που κοινοποιήθηκαν από 
τον διαχειριστή και τα στοιχεία των Διασαφήσεων αποτα¬ 
μίευσης. 

3. Μετά την πραγματοποίηση του ελέγχου συντάσσεται 
σχετική έκθεση με τα αποτελέσματα αυτού, που υπογρά¬ 
φεται από τον υπάλληλο που διενήργησε τον έλεγχο και το 
διαχειριστή. 

Άρθρο 29 
Ελεγχος αποθήκης 

1.0 έλεγχος των αποθηκών τύπου Α, Β, Γ, Δ και Ε απο- 
σκοπεΙ στο να διαπιστωθεί αν τα ευρισκόμενα στην απο¬ 
θήκη εμπορεύματα ανταποκρίνονται στις εγγραφές που 
έγιναν στα λογιστικά δελτία. Ο έλεγχος της αποθήκης 
μπορεί να αφορά το σύνολο ή μέρος των αποταμιευμένων 
εμπορευμάτων. 

2. Μετά την πραγματοποίηση του ελέγχου συντάσσεται 
σχετική έκθεση με τα αποτελέσματα αυτού, που υπογρά¬ 
φεται από τον υπάλληλο που διενήργησε τον έλεγχο και 
τον διαχειριστή ή αποταμιευτή. 

Άρθρο 30 
Έκθεση ελέγχου 

1. Οι εκθέσεις που αναφέρονται στα άρθρα 28 παρ. 3 
και 2<3 παρ. 2 της παρούσας κοινοποιούνται: 

- Στην Περιφέρεια που εξέδωσε την Άδεια. 

-Στην αρμόδια Επιθεώρηση του Τελωνείου Ελέγχου. 

- Στην αρμόδια Δ/νση του Υπουργείου Οικονομικών και 

- Στον διαχειριστή της Αποθήκης ή τον αποταμιευτή. 

2. Η αρμόδια Επιθεώρηση μπορεί να διατάξει επανέ¬ 
λεγχο με βάση τα στοιχεία των εκθέσεων οποτεδήποτε, 
αλλά και κατόπιν αιτήσεως του διαχειριστή ή αποταμιευτή. 


Στη δεύτερη περίπτωση ο επανέλεγχος ασκείται υποχρε¬ 
ωτικά με την προϋπόθεση ότι ο ενδιαφερόμενος έχει δια¬ 
τυπώσει αντίρρηση, σύμφωνα με τα οριζόμενα στα άρθρα 
28 και 29 κατά περίπτωση και προκειμένου για έλεγχο 
αποθήκης, έχει ταυτόχρονα αποδεχθεί τη σφράγιση της 
ελεγχθείσας αποθήκης, μέχρι την άσκηση του επανελέγ¬ 
χου. 

Τα αποτελέσματα του επανελέγχου κοινοποιούνται 
τόσο στο Τελωνείο Ελέγχου, όσο και στις αναγραφόμενες 
στην ανωτέρω παράγραφο 1 Αρχές. 

3. Με βάση τ’ αποτελέσματα των ως άνω ελέγχων (αρχι¬ 
κού ή επανελέγχου) το Τελωνείο Ελέγχου μπορεί να ειση- 
γείται στην Τελωνειακή Περιφέρεια κατά περίπτωση ακύ¬ 
ρωση ή ανάκληση της Άδειας. 

ΤΙΤΛΟΣ VII 
ΤΕΛΙΚΕΣ ΔΙΑΤΑΞΕΙΣ 

Αρθρο 31 

Αποθήκες τύπου ΣΤ' 

1. Οι Τελωνειακός Αρχές που διαχειρίζονται αποθήκες 
τύπου ΣΤ', όπως αυτές καθορίζονται στο άρθρο 504 του 
Κανονισμού (ΕΟΚ) 2454/93 διαλαμβάνονται στο παράρ¬ 
τημα II της παρούσας. 

2. Τα δικαιώματα αποταμίευσης καθορίζονται, κατ’ 
εφαρμογή του άρθρου 22 παρ. 2 του ΑΝ 791/48 (ΦΕΚ 
243/Α/48), σύμφωνα με τον τιμοκατάλογο του ΟΛΠ που 
κοινοποιείται με ειδική διαταγή. 

3. Τα εμπορεύματα που αποταμιεύθηκαν πριν από την 
έναρξη της παρούσας σε τελωνειακός αποθήκες επιβαρύ¬ 
νονται με δικαιώματα αποταμίευσης που ίσχυαν όταν απο¬ 
ταμιεύθηκαν σύμφωνα με το άρθρο 65 του Ν. 1165/ 
18. 

Άρθρο 32 

Ρύθμιση κατάστασης αποταμιευθέντων εμπορευμάτων 

1. Οι άδειες που εκδόθηκαν μέχρι την κοινοποίηση της 
παρούσας εξακολουθούν να ισχύουν, θεωρούμενες ως 
άδειες αποθήκης τύπου Β, σύμφωνα με το άρθρο 504 
παρ. 1 του Καν. (ΕΟΚ) 2454/93 μέχρι 31.12.1993. 

2. Τα εμπορεύματα που αποταμιεύθηκαν μέχρι την 
έναρξη εφαρμογής της παρούσας και εξακολουθούν να 
βρίσκονται στο καθεστώς της τελωνειακής αποταμίευσης 
μπορούν: 

- να συνεχίσουν την παραμονή τους στο καθεστώς ως 
ευρισκόμενα σε αποθήκη τύπου Β' με το ίδιο παραστατικό 
αποταμίευσης. 

- να αποτελόσουν αντικείμενο τελωνισμού με την κατά¬ 
θεση νέας διασάφησης αποταμίευσης, εάν για την ίδια 
αποθήκη χορηγήθηκε άδεια τύπου Α,Γ,Δ ή Ε. Η νέα Δια¬ 
σάφηση μπορεί να περιλαμβάνει εμπορεύματα ενός ή πε¬ 
ρισσοτέρων παλαιών παραστατικών. 

Μετά την 1.1.94 πρέπει να χορηγηθεί νέα άδεια σύμ¬ 
φωνα με τις διατάξεις των κανονισμών 2913/92, 2454.93 
και της παρούσας. 

Άρθρο 33 

1. Οι αποφάσεις μας Τ.5847/69 και Τ. 1940/78 καθώς 
και οι διατάξεις των άρθρων 1-21 της αριθμ. Τ.3300/84 
απόφασής μας καταργούνται. 

2. Ο κανονισμός τελωνειακού ελέγχου και τελωνειακής 
μεταχειρίσεως εκθεμάτων προοριζομένων διά την Διεθνή 

Έκθεση Θεσσαλονίκης, που εγκρίθηκε με την αριθ. 
Μ.4512/2.8.60 Διαταγή μας μπορεί να εξακολουθήσει να 
ισχύει ως παράρτημα άδειας που θα εκδοθεΐ σύμφωνα με 
τα ισχύοντα. 

3. Η παρούσα απόφαση ισχύει από 1.1.1994. 


4. Η παρούσα απόφαση, να δημοσιευθεΙ στην Εφημε¬ 
ρίδα της Κυβερνήσεως. 

Αθήνα, 14 Δεκεμβρίου 1993 

ο ΥΦΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 

ΠΑΡΑΡΤΗΜΑ II 

Τελωνειακός Αρχές που διαθέτουν αποθήκες τύπου ΣΤ' 

1. Τελωνείο Ρόδου 

2. Τελωνείο Κάλυμνου 

3. Τελωνείο Καρπάθου 

4. Τελωνείο Λέρου 

5. Τελωνείο Σάμου 

6. Τελωνείο Καρλοβασίου 

7. Τελωνείο Λάρισας 

8. Τελωνείο Ηρακλείου 

9. Τελωνείο Σητεΐας 

10. Τελωνείο ΧανΙων 

11. Τελωνείο Ρεθύμνης 

12. Τελωνείο Μεσολογγίου 

13. Τελωνείο Καλαμάτας 

Αριθ. 444259 (3) 

Αναγνώριση προστατευόμενης ονομασίας προέλευσης 
(Π.Ο.Π.) ελαιολάδου «Ανακτόριο» Αιτωλ/νίας. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόιμη: 

1. Τις διατάξεις: 

α. Του άρθρου 11 του Ν. 2040/92 «ρύθμιση θεμάτων 
αρμοδιότητας Υπουργείου Γεωργίας και νομικών προσώ¬ 
πων εποπτεΐας του και άλλες διατάξεις» (Α/70). 

β. Την απόφαση 184/27.10.93 περί ανάθεση αρμοδιο¬ 
τήτων στον Υφυπουργό Γεωργίας Φλώρο Κωνσταντί¬ 
νου. 

γ. Του Π.Δ. 61/1993 «προϋποθέσεις και διαδικασία 
αναγνώρισης ονομασιών προέλευσης ελαιολάδων» (Α/27/ 
93). 

2. Την αίτηση αριθ. 392/20.9.93 της Ε.Α.Σ. Βόνιτσας 
Νομού Αιτωλ/νίας, αποφασίζουμε: 

1. Η ένδειξη Π.Ο.Π. «Ανακτόριο» Προστατευόμενη 
Ονομασία Προέλευσης μπορεί να χρησιμοποιηθεί για την 
περιγραφή εξαιρετικού παρθένου ελαιολάδου που παρά- 
γεται από τις ποικιλίες ελιάς «ασπροληάς» σε ποσοστό 
80% και κορωνέικη σε ποσοστό 20% καλλιεργούμενες 
στα διοικητικά όρια των Δήμων και Κοινοτήτων Κανδήλας, 
Βάρνακα, Παλαίρου, ΜοναστηρακΙου, Βόνιτσας, Αγίου Νι¬ 
κολάου, ΑκτΙου όλων της επαρχίας Βόνιτσας - Ξηρομέ- 
ρου, εφόσον πληρούνται οι προϋποθέσεις που καθορίζο¬ 
νται με την απόφασή μας αυτή και με τις σχετικές διατά¬ 
ξεις του Ν. 2040/1992 και του Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται 
σε ελαιοτριβεία των ανωτέρω αναφερομένων Κοινοτήτων 
και Δήμων και που πληρούν τις προϋποθέσεις που καθορί¬ 
ζονται στο άρθρο 3 του Π.Δ. 61/1993. 

.3.0 ελαιόκαρπος για παραγωγή του εξαιρετικού παρθέ¬ 
νου ελαιολάδου «Ανακτόριο» πρέπει να πληροί τις εξής 
προϋποθέσεις: 

α. Προέρχεται από ελαιώνες, στους οποίους η καταπο¬ 
λέμηση του δάκου γίνεται με δολωματικούς ψεκασμούς 
από εδάφους με βιολογικές μεθόδους, ή χωρίς καμιά κα¬ 
ταπολέμηση. 

β. Η συλλογή του ελαιοκάρπου θα γίνεται με ραβδιστικά 
μηχανήματα ή με το χέρι. 

γ. Η μεταφορά του ελαιοκάρπου στα ελαιοτριβεία γίνε¬ 
ται σε πλαστικά τελάρα διάτρητα ή σάκκους από φυτικά 
υλικά, χωρητικότητας 30-50 χιλιογράμμων. 

δ. Ο ελαιόκαρπος για επεξεργασία: 

- δεν πρέπει να περιέχει ξένες ύλες, 

- δεν πρέπει να έχει δακοπροσβολές σε ποσοστό μεγα¬ 
λύτερο του 5% 


- δεν πρέπει να περιέχει αλλοιωμένους καρπούς (σπα¬ 
σμένες ελιές, σάπιες κ.λπ) σε ποσοστό μεγαλύτερο του 
5%. 

ε. Η επεξεργασία του ελαιοκάρπου στα ελαιοτριβεία γί¬ 
νεται εντός τριών (3) ημερών κατ’ ανώτατο όριο από της 
συλλογής του. 

στ. Η επεξεργασία του ελαιοκάρπου γίνεται σε κλασ¬ 
σικά ή φυγοκεντρικά ελαιοτριβεία που διασφαλίζουν θερ¬ 
μοκρασίες μικρότερες από 30°0 της ελαιόπαστας κατά τη 
μάλαξη ως και σε όλες τις άλλες φάσεις επεξεργασίες. 

4. Δεν δικαιούνται της προστατευομένης ονομασίας 
προέλευσης Π.Ο.Π. «Ανακτόριο» τα εξαιρετικά παρθένα 
ελαιόλαδα που προέρχονται από ανάμειξη με ελαιόλαδα 
κατωτέρων ποιοτικών κατηγοριών. 

5. Το εξαιρετικά παρθένο ελαιόλαδο Π.Ο.Π. «ΑΝΑΚΤΟ- 
ΡΙΟ» έχει χρώμα πράσινο-κίτρινο, είναι μέτριας ρευστότη¬ 
τας με γεύση ευχάριστη, φρουτώδη και η πικράδα που αρ¬ 
χικά υπάρχει υποχωρεί προϊόντος του χρόνου. Στην εσω¬ 
τερική αγορά είναι γνωστό για τα άριστα οργανοληπτικά 
και χημικά χαρακτηριστικά του. 

6. Τα εξαιρετικά παρθένα ελαιόλαδα Π.Ο.Π. «Ανακτό¬ 
ριο» πριν τη διάθεσή τους στην κατανάλωση υποβάλλονται 
σε φυσικοχημική ανάλυση και οργανοληπτική δοκιμασία, 
σύμφωνα με οδηγίες του Υπουργείου Γ εωργίας. 

7. Για την παραγωγή, διακίνηση και τυποποίηση του 
εξαιρετικού παρθένου ελαιολάδου Π.Ο.Π. «Ανακτόριο», 
πρέπει να πληρούνται οι προϋποθέσεις του άρθρου 4 του 
Π.Δ. 61/1993. 

8.0 λογότυπος που προβλέπεται στα άρθρα 4 και 5 του 
Π.Δ. 61/1993 για τα εξαιρετικά παρθένα ελαιόλαδα 
Π.Ο.Π. «Ανακτόριο» αποτελείται από τα γράμματα και 
τους σχετικούς αριθμούς που δηλώνουν τον αύξοντα 
αριθμό ετικέτας και τα δυο τελευταία ψηφία του έτους 
παραγωγής και αναγράφονται ως εξής: 

ΑΝ/αύξων αριθ. ετικέτας δυο τελευταία ψηφία έτους 
παραγωγής. 

9. Επί των εξαιρετικών παρθένων ελαιολάδων Π.Ο.Π. 
«ΑΝΑΚΤΟΡΙΟ» έχουν παράλληλη εφαρμογή οι γενικές και 
ειδικές διατάξεις του Ν. 2040/92 καθώς και των Π.Δ. 61 / 
1993 και 81 /1993, για θέματα που δεν ρυθμίζονται με την 
παρούσα απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1993 

Ο ΥΦΥΠΟΥΡΓΟΣ 

Φ. ΚΩΝΣΤΑΝΤΙΝΟΥ 
-♦- 

Αριθ. 444266 (4) 

Αναγνώριση προστατευόμενης ονομασίας προέλευσης 
(Π.Ο.Π.) για τη Τσακώνικη μελιτζάνα. 

Ο ΥΠΟΥΡΓΟΣ ΓΕΩΡΓΊΑΣ 

Έχοντας υπόψη: 

1. Την υπ’ αρ. 184/27.10.93 απόφαση του πρωθυπουρ¬ 
γού και του Υπουργού Γ εωργίας «Ανάθεση αρμοδιοτήτων 
Υπουργού Γεωργίας στον Υφυπουργό Γεωργίας Φλώρο 
Κωνσταντίνου». 

2. Τις διατάξεις: 

α) Του άρθρου 11 του Ν. 2040/92 «Ρύθμιση θεμάτων 
αρμοδιότητας Υπουργείου Γ εωργίας και Νομικών Προσώ- 

πων εποπτεΐας και άλλες διατάξεις» (Α/70). 

β) Του Π.Δ. 81793 «Προϋποθέσεις, όροι και διαδικασία 
καθιέρωσης ονομασιών προέλευσης γεωργικών προϊό¬ 
ντων» (Α/36/93). 

3. Τηνυπ’ αρ. 396851 /8.10.92 (ΦΕΚ626/Β/22.10.92) 
απόφαση του Υπ. Γεωργίας, σχετικά με την εγγραφή ποι¬ 
κιλιών στον Εθνικό κατάλογο ποικιλιών και υποκειμένων 
φυτικών ειδών καρποφόρων δένδρων, θάμνων και λοιπών 
μικρών καρποφόρων δένδρων, θάμνων και λοιπών μικρών 
καρποφόρων. 

4. Την με αρ. πρωτ. 7076/14.6.93 της Δ/νσης Γεωργίας 
Αρκαδίας, σχετική αίτηση του Γεωργικού Πιστωτικού Συ¬ 
νεταιρισμού Λεωνιδίου «Ο ΑΓΙΟΣ ΛΕΩΝΙΔΑΣ» για αναγνώ¬ 
ριση ως προϊόντος ονομασίας προέλευσης (Π.Ο.Π.) του 
παραγόμενου υπ' αυτού αγροτικού προϊόντος Τσακώνικης 
μελιτζάνας. 

5. Το με αρ. πρωτ. 7076/21.6.93 έγγραφο της Δ/νσης 
Γ εωργίας Αρκαδίας Γ ραφ. Δενδροκομίας σχετικά με την 
καθιέρωση ως προϊόν Προστατευόμενης ονομασίας προέ¬ 
λευσης «ΤΣΑΚΩΝΙΚΗΣ ΜΕΛΙΤΖΑΝΑΣ ΛΕΩΝΙΔΙΟΥ» το 
οποίο πρωτοκολλήθηκε ως εισερχόμενο στο Υπ. Γεωρ- 
γΐας με αρ. πρωτ. 370186/28.6.93, αποφασίζουμε: 

Αναγνωρίζεται το προϊόν μελιτζάνα με την ένδειξη 
«ΤΣΑΚΩΝΙΚΗ ΜΕΛΙΤΖΑΝΑ ΛΕΩΝΙΔΙΟΥ» ως προϊόν Προ¬ 
στατευόμενης Ονομασίας Προέλευσης (Π.Ο.Π.), εφόσον 
πληρούνται οι παρακάτω προϋποθέσεις καθώς και οι σχε¬ 
τικές διατάξεις του Ν. 2040/92 και του Π.Δ. 81 /93. 

1. Η ονομασία «ΤΣΑΚΩΝΙΚΗ ΜΕΛΙΤΖΑΝΑ ΛΕΩΝΙΔΙΟΥ» 
προϊόν Προστατευόμενης ονομασίας Προέλευσης 
(Π.Ο.Π.) μπορεί να χρησιμοποιείται μόνο για το προϊόν που 
παράγεται στον κάμπο του Λεωνιδίου. Η περιοχή γεωγρα- 
φικώς οριοθετεΐται, προς Ανατολάς από τη θάλασσα, 
προς Βοράν από τους Τσακώνικους βράχους, προς Νότον 
από τα βράχια του Πρ. ΗλΙα του Μεσοχωριού και τα Γιούρα 
και προς Δυσμάς από τα Βράχια του Αγίου Νικολάου. 

2. Η Τσακώνικη μελιτζάνα Λεωνιδίου, έχει σχήμα επίμη- 
κες και χρώμα μωβ με άσπρες ρίγες (που είναι και το κυρι- 
ώτερο χαρακτηριστικό της ποικιλίας), έχει γεύση γλυκειά 
και το μέγεθος του καρπού κυμαίνεται από 15 εκ. έως 22 
εκ. 

3. Η Τσακώνικη μελιτζάνα Λεωνιδίου καλλιεργείται σε 
ανοικτούς αγρούς με εδάφη προσχωσιγενή και αμμοπη- 
λώδη. Η μέση στρεμματική απόδοση είναι 6.600 κιλά. 

Η εργασία της συσκευασίας γίνεται από κάθε παραγωγό 
στη γεωργική του εκμετάλλευση. 

Από τις διατάξεις της απόφασης αυτής δεν προκαλεΐται 
δαπάνη εις βάρος του Κρατικού προϋπολογισμού. 

Η παρούσα να δημοσιευθεΙ στην Εφημερίδα της Κυβερ- 
νήσεως. 

Αθήνα, 16 Δεκεμβρίου 1993 

Ο ΥΦΥΠΟΥΡΓΟΣ 

ΦΛΩΡΟΣ ΚΩΝΣΤΑΝΤΙΝΟΥ 


Αριθ. Δ3/30692 (5) 

Μερική τροποποίηση της εγκατάστασης και διαδρομής 
του αγωγού Φυσικού Αερίου στο Νομό Βοιωτίας του 
Δήμου Αλιάρτου και των Κοινοτήτων Πέτρας και Μαυ- 
ρονερίου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΠΑΣ 

Έχοντας υπόψη: 

1. Το άρθρο 4 του Νόμου 1929/1991 και το άρθρο 19 
του νόμου 2081/92. 

2. Το άρθρο 1 του Νόμου 367/1976. 

3. Το άρθρο 7 του Νόμου 1769/1988. 

4. Την υπ’ αριθμ. 1064090/5406/4.10.90 κοινή από¬ 
φαση των Υπουργών Οικονομικών και Βιομηχανίας, Ενέρ¬ 
γειας και Τεχνολογίας (606/Δ/30.10.90). 

5. Την υπ’ αριθμ. Πρωτ. 32676/7.11.91 Πράξη μας περί 
εγκατάστασης και διαδρομής του αγωγού Φ.Α. στο Νομό 
Βοιωτίας, αποφασίζουμε: 

α. Τροποποιούμε μερικώς την υπ’ αριθμ. Πρωτ. 32676 
από 7.11.1991 Πράξη μας περί εγκατάστασης και διαδρο¬ 
μής του αγωγού Φυσικού Αερίου στο Νομό Βοιωτίας που 
δημοσιεύθηκε στην Εφημερίδα της Κυβερνήσεως (ΦΕΚ 
952/Τεύχος Β/18.11.91) και ορίζουμε τη νέα διαδρομή 
του αγωγού Φ.Α. στην περιοχή του Δήμου Αλιάρτου και 
των Κοινοτήτων Πέτρας και Μαυρονερίου του Νομού Βοι¬ 
ωτίας, όπως φαίνεται πλέον αυτή στα συνημμένα στην πα¬ 
ρούσα με συνεχή γραμμή κόκκινου χρώματος νέα κτημα- 
τολογικά διαγράμμα, υπό κλίμακα 1:1000 που έχουν συ¬ 
νταχθεί στις 15.9.93 από τον Αγρ. Τοπογράφο Μηχανικό 
Λάμπρο Κοτσώνη: 

Σχέδιο Νο 5101 -050 - 416 - 06 - 02 - 0, Ανσθ. 2 (φύλλο 11 από 68) 

5101 -050 - 416 - 07 - 01 - 0, Αναθ. 2 (φύλλο 12 από 68) 

5101 - 050 - 416 - 07 - 02 - 0, Αναθ. 1 (φύλλο 13 από 68) 

5101 - 070 - 416 - 04 - 02 - 0, Αναθ. 1 (φύλλο 44 από 68) 

5101 - 070 - 416 - 04 - 03 - 0, Αναθ. 1 (φύλλο 45 από 68) 

5101 - 070 - 416 - 05 - 01 - 0, Αναθ. 1 (φύλλο 46 από 68) 

5101 - 070 - 416 - 05 - 02 - 0, Αναθ. 1 (φύλλο 47 από 68) 

5101 - 070 - 416 - 05 - 03 - 0, Αναθ. 1 (φύλλο 48 από 68) 

5101 - 070 - 416 - 05 - 04 - 0, Αναθ. 1 (φύλλο 49 από 68) 
εκτός από τις εκτάσεις που αφορούν ιδιωτικά δάση, ή 
δάση ανήκοντα σε πάσης φύσεως Νομικά Πρόσωπα, οι 
οποίες ήδη έχουν κηρυχθεί σε αναγκαστική απαλλοτρί¬ 
ωση, με την υπ’ αριθμ. 1064090/5406/0010/4.10.90 
κοινή υπουργική απόφαση των Υπουργών Οικονομικών 
και Βιομηχανίας, Ενέργειας και Τεχνολογίας, δημοσιευ- 
θείσα ήδη στην Εφημερίδα της Κυβερνήσεως. 

β) Ιδιοκτήτες ή νομείς και κάτοχοι από οιαδήποτε έν- 
νομη αιτία αγροτικών ή αστικών ακινήτων, υποχρεούνται 
να επιτρέπουν την διάνοιξη και κατασκευή των επιβαλλο- 
μένων υπογείων σηράγγων στο αναγκαίο βάθος, για την 
εγκατάσταση του παραπάνω υπό στοιχείο α' αγωγού φυσι¬ 
κού αερίου από τη ΔΕΠΑ Α.Ε., κάθε τι που είναι αναγκαίο 
για την κατασκευή, χρήση ή επισκευή του έργου αυτού, το 
οποίο αναγνωρίζεται ως έργο προφανούς κοινής ωφέ¬ 
λειας, καθώς και την επιστασία για τη συντήρησή του. 

γ) Επίσης σε ζώνη έκτασης τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του 
αγωγού, στην παραπάνω έκταση, όπως φαίνεται και αυτή 
(ζώνη), στα παραπάνω κτηματολογικά διαγράμματα και 
λόγω της επιβαλλομένης συνεχούς και ακώλυτης επιθεώ¬ 
ρησης, επιστασίας, ελέγχου ασφαλείας, περιοδικής συ¬ 
ντήρησης και επισκευής του παραπάνω αγωγού απαγο¬ 
ρεύεται: «η κατασκευή κάθε είδους υπογείων εγκαταστά- 

σεων,η τοποθέτηση παράλληλα ή κάθετα κάθε είδους 
σωληνώσεων, οι οποίες απαιτούν εκσκαφή πάνω 0,50 μ., 
η ανόρυξη φρεάτων ή τάφρων, η δημιουργία νέων αγροτι¬ 
κών ιδιωτικών οδών, η φύτευση δένδρων των οποίων το ρι¬ 
ζικό σύστημα εισχωρεί σε βάθος μεγαλύτερο των Ο,ΘΟμ., 
καθώς και η αλλοίωση της μορφολογίας της επιφανείας 
του εδάφους με οποιοδήποτε τρόπο». 

δ) Από την δημοσίευση της παρούσας απόφασης εγκα¬ 
τάστασης του παραπάνω αγωγού μπορεί ν’ αρχίσει η ελεύ¬ 
θερη εκτέλεση του έργου αυτού, και οποιαδήποτε εκκρε¬ 


μοδικία δεν την αναστέλλει. 

ε) Η ισχύς της απόφασης αυτής αρχίζει από τη δημο¬ 
σίευσή της, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1993 

Ο ΥΠΟΥΡΓΟΣ 

ΚΟΣΤΑΣ ΣΗΜΙΤΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙΕΧ 

22.3211 ΥΡΕΤ <3Η 

λειτουργούν καθημερινά από 8.00' έως 13.00' 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τπλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα τ ων ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 οελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόοιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

τό Τεύχος Α Δρχ. 

15.000 

Δρχ. 

750 

β) 

» 

» 

» Β' 

» 

30.000 

» 

1.500 

Υ) 

» 

» 

» Γ 

» 

10.000 

» 

500 

δ) 

» 

» 

» Δ' 

» 

30.000 

» 

1.500 

ε) 

» 

» 

» Αναπτυξιακών Πράξεων 

» 

20.000 

» 

1.000 

στ) 

» 

» 

» Ν.Π.Δ.Δ. 

» 

10.000 

» 

500 

ζ) 

» 

» 

» ΠΑΡΑΡΤΗΜΑ 

» 

5.000 

» 

250 

η) 

» 

» 

» Δελτ. Εμπ & Βιομ. Ιδ. 

» 

10.000 

» 

500 

θ) 

» 

» 

» Αν. Ειδικού Δικαστηρίου 

» 

3.000 

» 

150 

ι) 

» 

» 

» Α.Ε. 8ι Ε.Π.Ε. 

» 

200.000 

» 

10.000 

ια) 1 

Για 

όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















